Diari Oficial de la Generalitat Valenciana


Sumari del DOGV 6269, del 18-05-2010 (2010/5615)

ORDE 15/2010, de 21 d'abril, de la Conselleria de Cultura i Esport, per la qual s'amplia l'import global màxim previst en l'Orde 1/2010, de 26 de gener, de la Conselleria de Cultura i Esport, per la qual es convoca, a través de Teatres de la Generalitat, un concurs públic per a la concessió d'ajudes al Circuit Valencià de Teatre i Dansa per al foment i el suport de la programació de companyies valencianes durant l'any 2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6269

Data del DOGV
:   18-05-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/5615


Data del document
:   21-04-2010

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * ajuda pública
    * espectacles

ORDE 15/2010, de 21 d'abril, de la Conselleria de Cultura i Esport, per la qual s'amplia l'import global màxim previst en l'Orde 1/2010, de 26 de gener, de la Conselleria de Cultura i Esport, per la qual es convoca, a través de Teatres de la Generalitat, un concurs públic per a la concessió d'ajudes al Circuit Valencià de Teatre i Dansa per al foment i el suport de la programació de companyies valencianes durant l'any 2010. [2010/5615]  
L'Orde 1/2010, de 26 de gener, per la qual es convocava, a través de Teatres de la Generalitat, un concurs públic per a la concessió d'ajudes al Circuit Valencià de Teatre i Dansa per al foment i el suport de la programació de companyies valencianes durant l'any 2010 (DOCV núm. 6194, de 28.01.2010), disposava, en l'apartat segon i en la base tercera, que l'import global màxim de les ajudes era de huit-cents mil euros (800.000 €), que s'havien d'abonar a càrrec dels crèdits del capítol IV, línia de subvenció SE000049, del pressupost de l'ens públic Teatres de la Generalitat per a l'any 2010.   
En el pressupost intern de Teatres de la Generalitat per a l'exercici 2010, s'ha dotat la línia corresponent a estes ajudes amb 1.000.000, motiu pel qual s'ha de modificar l'import global màxim previst que figura en l'apartat segon i la base tercera de l'Orde 1/2010, de 26 de gener, i adequar-lo al que disposa el pressupost intern de Teatres de la Generalitat per a l'exercici 2010.  
Per tot això, i fent ús de les facultats que em conferixen l'article 28.e de la Llei 5/1983, de 30 de desembre, del Consell, i l'article 5 del Decret 36/1994, de 21 de febrer, del Govern Valencià, pel qual s'aprova el Reglament Orgànic i Funcional de l'ens públic Teatres de la Generalitat Valenciana, modificat pel Decret 21/2004, de 13 de febrer,   
ORDENE  
Únic  
S'amplia en 200.000 euros l'import global màxim previst en l'apartat segon i en la base tercera de l'Orde 1/2010, de 26 de gener, per la qual es convoca, a través de Teatres de la Generalitat, un concurs públic per a la concessió d'ajudes al Circuit Valencià de Teatre i Dansa per al foment i el suport de la programació de companyies valencianes durant l'any 2010. Per tant, l'orde d'ajudes queda dotada amb un import global màxim d'1.000.000 euros, a càrrec de la línia de subvenció SE000049 del pressupost de l'ens públic Teatres de la Generalitat per a l'any 2010.   
DISPOSICIÓ FINAL  
La present orde produïx efectes des de l'endemà de la publicació en el Diari Oficial de la Comunitat Valenciana.  
De conformitat amb el que establixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14, 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició, o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de l'òrgan que dicta el present acte en el termini d'un mes a comptar des de l'endemà de la publicació.  
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
València, 21 d'abril de 2010  
La consellera de Cultura i Esport,  
TRINIDAD MARÍA MIRÓ MIRA